Ataya wwḍen ɣer taddart n Takfarinas medden yakk wehmen s tuɣalin-is. Yekker herwel di taddart, uzlen-d yimezdaɣ d tirni, imawlan-is gar-asen, mi yewweḍ Takfarinas ad d-iɛeddi s ddaw n useqqif izḥel-d Aderyan ɣer zdat-s, yugi-as ad d-iɛeddi s ddaw-as. Ilaq ad d-iɛeddi s ufella-as, ur yeqbil ara almi i as-tenna Tifaggur ad as-yaɣ awal yella wacu yeẓṛa i uqbel, simi i d-zegren, rẓent tgejda d isulas tergel tewwurt. Dayen i banen limer i ten-id-tufi din tili ad neṭlen. Takfarinas yejqelb-d seg uɛawdiw-is imuger imawlan-is, yuzzel-d ɣer-sen gren-as timɣaltin ttrun, iẓmeḍ-iten ɣur-s, yezzi-d Takfarinas s imeddukal-is yeṭṭef-iten-id si tuyat, yenna-asen i yimawlan-is tagi fiḥel ma nniɣ-awen-d teẓṛam-tt, ma d wagi d ameddakel-iw